महाराष्ट्र सरकार में बीजेपी की गठबंधन वाली पार्टी शिवसेना का कहना है कि सीज़फायर उल्लंघन की बात छोड़िए यह सीधा युद्ध है। एएनआई के अनुसार शिवसेना नेता संजय राउत ने कहा “सीज़फायर उल्लंघन की बात छोड़ दीजिए। यह सीधा युद्ध है, यह हमला है और उसका जवाब उसके तरीके से देना चाहिए। अगर आप उसका जवाब नहीं देंगे तो इस देश को पूरे विश्व में नामर्द कहा जाएगा। रविवार को पाकिस्तान ने हमारे जवानों पर हमला करने के लिए मिसाइल्स का इस्तेमाल किया। क्या हमारी मिसाइल केवल राजपथ की शोभा बढ़ाने और प्रदर्शनी के लिए रखी हुई हैं। क्या वे केवल 26 जनवरी को विदेशी प्रमुखों को दिखाने के लिए रखी गई हैं।”